Document ID: /roh_data/filtered/swiss_laws_in_ROHinterleaved.jsonl.gz/28456

This text was translated from DE into Rumantsch Grischun.

Unzulässig ist Werbung für:a. Tabakwaren;b. alkoholische Getränke, die dem Alkoholgesetz vom 21. Juni 1932 unterstehen; der Bundesrat erlässt zum Schutz der Gesundheit und der Jugend weitere Einschränkungen;c. ...d. politische Parteien, für Personen, die politische Ämter innehaben oder dafür kandidieren sowie für Themen, welche Gegenstand von Volksabstimmungen sind;e. religiöse Bekenntnisse und die sie vertretenden Institutionen und Personen. Unzulässig sind:a. Werbung für Heilmittel nach Massgabe des Heilmittelgesetzes vom 15. Dezember 2000;b. Verkaufsangebote für sämtliche Heilmittel und medizinischen Behandlungen. Unzulässig sind Schleichwerbung und unterschwellige Werbung. Unzulässig ist Werbung, welche:a. religiöse oder politische Überzeugungen herabmindert;b. irreführend oder unlauter ist;c. zu einem Verhalten anregt, welches die Gesundheit, die Umwelt oder die persönliche Sicherheit gefährdet. Der Bundesrat kann zum Schutz der Gesundheit und der Jugend weitere Werbesendungen als unzulässig erklären. Fassung gemäss Ziff. I des BG vom 25. Sept. 2009, in Kraft seit 1. Febr. 2010  (AS 2010 371; BBl 2008 9105). SR 680 Aufgehoben durch Ziff. I des BG vom 25. Sept. 2009, mit Wirkung seit 1. Febr. 2010  (AS 2010 371; BBl 2008 9105). SR 812.21

Betg admessa n’è reclama per:a. products da tubac;b. bavrondas alcoholicas che suttastattan a la Lescha d’alcohol dals 21 da zercladur 1932; per proteger la sanadad e la giuventetgna decretescha il Cussegl federal ulteriuras restricziuns;c. ...d. partidas politicas, persunas che occupan uffizis politics u che candideschan per tals sco er temas ch’èn l’object da votaziuns dal pievel;e. confessiuns religiusas e las instituziuns e persunas che las represchentan. Betg admessas n’èn:a. reclama per medicaments a norma da la Lescha dals 15 da december 2000 davart ils products terapeutics;b. offertas da vendita per tut ils medicaments e per tut ils tractaments medicinals. Betg admessas n’èn reclama clandestina e reclama subliminala. Betg admessa n’è reclama che:a. offenda persvasiuns religiusas u politicas;b. maina en errur u è illoiala;c. encurascha ad in cumportament che periclitescha la sanadad, l’ambient u la segirezza persunala. Per proteger la sanadad e la giuventetgna po il Cussegl federal declerar sco betg admessas ulteriuras emissiuns da reclama. Versiun tenor la cifra I da la LF dals 25 da sett. 2009, en vigur dapi il 1. da favr. 2010 (AS 2010 371; BBl 2008 9105). SR 680 Abolì tras la cifra I da la LF dals 25 da sett. 2009, cun effect dapi il 1. da favr. 2010 (AS 2010 371; BBl 2008 9105). SR 812.21